b'\n_START_ARTICLE_\nS\xc3\xb8h\xc3\xb8jlandet\n_START_PARAGRAPH_\nS\xc3\xb8h\xc3\xb8jlandet er det h\xc3\xb8jest liggende omr\xc3\xa5de i Danmark og samtidig det omr\xc3\xa5de med den st\xc3\xb8rste t\xc3\xa6thed af s\xc3\xb8er. Omr\xc3\xa5det ligger mellem de midtjyske byer Silkeborg, Hammel, Aarhus og Horsens. Mod \xc3\xb8st afgr\xc3\xa6nses det af Aarhus Bugt, mod vest af den jyske h\xc3\xb8jderyg. Mod nord og syd er der ikke nogen klart defineret gr\xc3\xa6nse, men det er hovedsagelig omr\xc3\xa5det mellem Silkeborg og Skanderborg, der har givet navn til S\xc3\xb8h\xc3\xb8jlandet, eller Det midtjyske s\xc3\xb8h\xc3\xb8jland.\n_START_SECTION_\nNatur\n_START_PARAGRAPH_\nLandskabet i S\xc3\xb8h\xc3\xb8jlandet er karakteriseret af store skove, heder mange sm\xc3\xa5 enge og gr\xc3\xa6sarealer, omgivet af store bakker og s\xc3\xb8er, der er forbundet med Guden\xc3\xa5en, Danmarks l\xc3\xa6ngste flod. Salten \xc3\x85 er ogs\xc3\xa5 med til at markere landskabet. Mange s\xc3\xb8er i omr\xc3\xa5det er af stor biologisk interesse, f.eks. Sl\xc3\xa5ens\xc3\xb8, der regnes blandt de reneste s\xc3\xb8er i Danmark. Mere end 30% af arealet i S\xc3\xb8h\xc3\xb8jlandet best\xc3\xa5r af skov, is\xc3\xa6r Silkeborgskovene._NEWLINE_Store dele af S\xc3\xb8h\xc3\xb8jlandet er beskyttet som Natura 2000-omr\xc3\xa5der og fuglebeskyttelsesomr\xc3\xa5der.\n_START_SECTION_\nAdministrativt\n_START_PARAGRAPH_\nNaturstyrelsen - S\xc3\xb8h\xc3\xb8jlandet er navnet p\xc3\xa5 en administrativ enhed under Naturstyrelsen i Region Midtjylland i \xc3\x98stjylland som forvalter offentligt ejede arealer iSilkeborg Kommune, Aarhus Kommune, Sams\xc3\xb8 Kommune, Odder Kommune, Skanderborg Kommune, den nordlige del af Horsens Kommune og mindre dele af Hedensted Kommune og Favrskov Kommune._NEWLINE_I praksis h\xc3\xa5ndteres alle lovm\xc3\xa6ssige bestemmelser om skov og natur , samt r\xc3\xa5dgivning til private lodsejere om tilskud, naturbeskyttelse og evt. skader for\xc3\xa5rsaget af vildt i omr\xc3\xa5det_NEWLINE_Naturstyrelsen - S\xc3\xb8h\xc3\xb8jlandet har hjemme ved i den syd\xc3\xb8stlige hj\xc3\xb8rne af Silkeborg nord for Vejls\xc3\xb8 og Vejlbo Mose, og nabo til AQUA Akvarium og Dyrepark og Ferskvandscenteret.\n_START_SECTION_\nGallery\n_START_PARAGRAPH_\nTypiske landskaber i S\xc3\xb8h\xc3\xb8jlandet:'